Source: https://www.riigiteataja.ee/akt/12953650
Timestamp: 2020-05-26 04:32:48+00:00
Document Index: 1106226

Matched Legal Cases: ['§ 454', '§ 455', '§ 12', '§ 5', '§ 4', '§ 5', '§ 7', '§ 4', '§ 5', '§ 3', '§ 4', '§ 3', '§ 5', '§ 6', '§ 10', '§ 66', '§ 6', '§ 6', '§ 5', '§ 5', '§ 5', '§ 111', '§ 5', '§ 5', '§ 112', '§ 6', '§ 6', '§ 6', '§ 6', '§ 6', '§ 6', '§ 6', '§ 9', '§ 5', '§ 4']

Ebasoodsamate piirkondade toetuse saamise nõuded, toetuse taotlemise ja taotluse menetlemise täpsem kord aastateks 2007–2013 – Riigi Teataja
Ebasoodsamate piirkondade toetuse saamise nõuded, toetuse taotlemise ja taotluse menetlemise täpsem kord aastateks 2007–2013
Vastu võetud 20.04.2007 nr 60
RTL 2007, 36, 630
Määrus kehtestatakse «Euroopa Liidu ühise põllumajanduspoliitika rakendamise seaduse» § 454 lõike 2 ja § 455 lõigete 2 ja 3, komisjoni määruse (EÜ) nr 1975/2006, millega kehtestatakse nõukogu määruse (EÜ) nr 1698/2005 rakendamise üksikasjalikud eeskirjad kontrollimenetluse rakendamise ja maaelu arengu toetusmeetmete nõuetele vastavuse kohta (ELT L 368, 23.12.2006, lk 74–84), artikli 4 lõike 1 ja artikli 18, komisjoni määruse (EÜ) nr 1974/2006, millega sätestatakse nõukogu määruse (EÜ) nr 1698/2005 kohaldamise üksikasjalikud eeskirjad (ELT L 368, 32.12.2006, lk 15–75), artikli 44 ja artikli 45 lõike 1 alusel ning kooskõlas nõukogu määruse (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, 21.10.2005, lk 1–40) artikli 18 lõike 4 alusel heaks kiidetud «Eesti maaelu arengukavaga 2007–2013» (edaspidi arengukava).
Määrusega kehtestatakse ebasoodsamate piirkondade toetuse (edaspidi toetus) saamise nõuded, toetuse määr, toetuse taotlemise, taotluse menetlemise täpsem kord, toetuse vähendamise alused ja kord, toetuse andmise alused ja andmise täpsem kord kohustuse üleandmise ja -suurendamise korral ning toetuse maksmise kord aastateks 2007–2013.
Arengukava 5. peatüki meetmes 2.1 toodu kohaselt on toetuse määr ühe hektari kohta 391 krooni aastas.
(1) Toetust võib taotleda põllumajandusega tegelev füüsiline isik, juriidiline isik, seltsing ning muu isikute juriidilise isiku staatuseta ühendus (edaspidi taotleja), kes taotleb toetust arengukavas loetletud ebasoodsamas piirkonnas asuva (edaspidi ebasoodsam piirkond) vähemalt 1,00 hektari suuruse põllumajandusmaa kohta, mis vastab «Euroopa Liidu ühise põllumajanduspoliitika rakendamise seaduse» § 12 lõikes 2 sätestatud nõuetele ning mis asub põllumajandustoetuste ja põllumassiivide registrisse kantud põllumassiivil.
(2) Toetust võib taotleda lõikes 1 nimetatud põllumajandusmaa kohta üksnes juhul, kui põllumassiiv tervikuna asub ebasoodsamas piirkonnas.
(3) Taotleja täidab kogu põllumajandusettevõttes (edaspidi majandusüksus) § 5 lõikes 2 nimetatud üldiste keskkonnanõuete asemel nõukogu määruse (EÜ) nr 1698/2005 artiklis 51 nimetatud ja arengukava 5. peatükis toodud kohustuslikke majandamisnõudeid.
§ 4. Nõuded heades põllumajandus- ja keskkonnatingimustes põllumajandusmaa kohta
(1) Taotleja peab hoidma ja kasutama kogu majandusüksuse põllumajandusmaad põllumajandusministri 10. aprilli 2008. a määruse nr 30 “Ühtse pindalatoetuse, põllukultuuri kasvatamise, põllumajanduskultuuri ja heinaseemne täiendava otsetoetuse saamise nõuded ning toetuse taotlemise ja taotluse menetlemise täpsem kord” 2. ja 3. peatükis kehtestatud nõuete kohaselt.
(2) Saare, Hiiu, Lääne või Pärnu maakonnas asuv püsirohumaa, millel kasvavad puud ja kadakad, ja mis vastab komisjoni määruse (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad talupidajate jaoks) ette nähtud täidetavate tingimuste, toetuse muutmise ning ühtse haldus- ja kontrollisüsteemi rakendamise üksikasjalikud reeglid (ELT L 141, 30.04.2004, lk 18–58), artiklis 30 sätestatud nõuetele, on heas põllumajanduslikus korras.
§ 5. Nõuded ebasoodsamas piirkonnas asuva põllumajandusmaa kohta
(1) Taotleja võtab toetuse esmakordsel taotlemisel kohustuse tegeleda põllumajandusega ebasoodsamas piirkonnas asuval põllumajandusmaal kohustuse võtmise aastal kindlaks tehtud selle põllumajandusmaa pindala ulatuses, mille kohta ta taotleb toetust.
(2) Taotleja võtab toetuse esmakordsel taotlemisel kohustuse täita järgmisi põllumajanduse üldisi keskkonnanõudeid (edaspidi üldised keskkonnanõuded) kogu majandusüksuses:
8) taimekaitsevahendi turule lubamise otsuses ettenähtud juhul on taimekaitsevahendi kasutaja läbinud taimekaitsekoolituse ja tal on taimekaitsetunnistus;
11) loomapidaja peab pidama arvestust oma põllumajandusloomadel ravimite ja ravimsöötade kasutamise üle;
(3) Taotleja võtab lõikes 1 nimetatud kohustuse taotluse esitamise tähtaja esimesest päevast ja täidab seda viis aastat alates esimesest toetuse väljamaksest.
(1) Taotleja esitab ajavahemikus 2. maist kuni 21. maini Põllumajanduse Registrite ja Informatsiooni Ametile (edaspidi PRIA):
2) punktis 1 nimetatud taotluse lisas toodud põldude loetelu, millele on kantud andmed taotleja valduses oleva põllumajandusmaa, sealhulgas kasvatatavate põllumajanduskultuuride, püsirohumaade ja põllumajanduslikust kasutusest ajutiselt väljas olevate põldude kohta ning asjakohaste põldude kohta on märgitud, millist toetust taotletakse;
3) põllumassiivi kaardi, millel on märgitud punktis 1 nimetatud taotluse lisas toodud kasvatatavate põllumajanduskultuuride ja püsirohumaade põldude ning põllumajanduslikust kasutusest ajutiselt väljas olevate põldude numbrid ning nende piirid;
4) lisas toodud vormi kohase kinnituse kohustuse võtmise kohta.
(2) Kui taotleja andmed ei ole kantud põllumajandustoetuste ja põllumassiivide registrisse, esitab ta koos taotlusega PRIA-le Vabariigi Valitsuse 30. aprilli 2004. a määruse nr 162 “Põllumajandustoetuste ja põllumassiivide registri pidamise põhimäärus” lisas 1 nimetatud avalduse oma andmete kandmiseks registrisse.
(3) Kohustuse võtmise aastale järgnevatel kohustuseaastatel esitab toetuse saaja lõikes 1 sätestatud ajavahemikul PRIA-le kohustuse jätkamise kinnituseks lõike 1 punktis 1 nimetatud taotluse ja punktis 2 nimetatud põldude loetelu ning punktis 3 nimetatud põllumassiivi kaardi.
(4) Taotleja või toetuse saaja teavitab komisjoni määruse (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid (ELT L 141, 30.04.2004, lk 18–58), artikli 15 kohaselt PRIA-t taotluses tehtavast muudatusest või artikli 72 kohaselt nõude täitmist takistavast asjaolust kirjalikult.
§ 7. Taotluse ja taotleja nõuetele vastavuse kontrollimine
(1) PRIA vaatab taotluse ja muud esitatud dokumendid läbi ning kontrollib nendes esitatud andmete õigsust ja taotleja vastavust toetuse saamise nõuetele, sealhulgas teeb § 4 lõikes 1 ja § 5 lõikes 2 sätestatud nõuete täitmise üle kohapealset kontrolli komisjoni määruse (EÜ) nr 1975/2006, millega kehtestatakse nõukogu määruse (EÜ) nr 1698/2005 rakendamise üksikasjalikud eeskirjad kontrollimenetluse rakendamise ja maaelu arengu toetusmeetmete nõuetele vastavuse kohta (ELT L 368, 23.12.2006, lk 74–84), II osa I jaotise kohaselt.
(2) Paragrahvi 4 lõikes 1 nimetatud nõuete täitmise üle teeb PRIA kohapealset kontrolli põllumajandusministri 10. aprilli 2008. a määruses nr 30 “Ühtse pindalatoetuse, põllukultuuri kasvatamise, põllumajanduskultuuri ja heinaseemne täiendava otsetoetuse saamise nõuded ning toetuse taotlemise ja taotluse menetlemise täpsem kord” sätestatud korras.
(3) Kui taotleja või taotleja esindaja viibib kohapealse kontrolli juures, peab ta vajadusel järelevalveametnikule ette näitama põllu piiri.
(4) PRIA, Taimetoodangu Inspektsioon (edaspidi TTI), Veterinaar- ja Toiduamet (edaspidi VTA) ning Keskkonnainspektsioon (edaspidi KKI) kontrollivad oma pädevuse piires § 3 lõikes 3 nimetatud kohustuslike majandamisnõuete täitmist, kontrollides kohapeal vähemalt 1% taotlejatest komisjoni määruse (EÜ) nr 1975/2006 artikli 20 ja 21 lõike 1 kohaselt.
(1) Kui taotluse kontrollimisel tehakse kindlaks, et maa tegelik pindala erineb taotlusel märgitud pindalast, mille kohta toetust taotleti, kohaldatakse komisjoni määruse (EÜ) nr 1975/2006 artiklit 16.
(2) Kui PRIA on kohapealse kontrolli käigus teinud kindlaks, et taotleja on rikkunud § 4 lõikes 1 nimetatud häid põllumajandus- ja keskkonnatingimusi või püsirohumaade pindala säilitamise nõuet ning TTI, VTA või KKI on kohapealse kontrolli käigus teinud kindlaks, et taotleja on rikkunud § 3 lõikes 3 nimetatud kohustuslikke majandamisnõudeid, kohaldatakse komisjoni määruse (EÜ) nr 1975/2006 artikleid 22–24.
(3) Kui PRIA on kohapealse kontrolli käigus teinud kindlaks, et taotleja ei täida § 5 lõikes 2 nimetatud üldisi keskkonnanõudeid, vähendatakse kohustuseaastal määratavat toetust:
(4) Kui taotleja valdab põllumajandusmaad, mille kohta ta ei taotle toetust, kuid ei esita kõiki § 6 lõike 1 punktis 2 nimetatud andmeid, kohaldatakse komisjoni määruse (EÜ) nr 796/2004 artikli 14 lõikes 1a sätestatud toetuse vähendamise põhimõtteid.
1) põllumassiiv tervikuna ei asu ebasoodsamas piirkonnas või ei ole kantud põllumajandustoetuste ja põllumassiivide registrisse või põllumajandusmaa pindala on väiksem kui 1,00 hektar või kui põld on alla 0,30 hektari suurune;
2) taotleja on rikkunud vähemalt kolme üldist keskkonnanõuet.
KOHUSTUSE ÜLEVÕTMINE, ÜLEANDMINE, SUURENDAMINE JA VÄHENDAMINE
§ 10. Kohustuse ülevõtmine ja üleandmine
(1) Taotleja ei või võetud kohustust üle anda ega üle võtta kohustuse võtmise aastal, välja arvatud «Euroopa Liidu ühise põllumajanduspoliitika rakendamise seaduse» § 66 lõikes 3 nimetatud vääramatu jõu juhtudel (edaspidi vääramatu jõud).
(2) Kui toetuse saaja annab võetud kohustuse kehtivuse perioodil kogu oma majandusüksuse või osa sellest üle teisele isikule, kohaldatakse komisjoni määruse (EÜ) nr 1974/2006, millega sätestatakse nõukogu määruse (EÜ) nr 1698/2005 kohaldamise üksikasjalikud eeskirjad (ELT L 368, 32.12.2006, lk 15–75), artiklis 44 sätestatut. Kohustuse ülevõtmise korral vormistavad kohustuse üleandja ja kohustuse ülevõtja kohustuse üleandmise-vastuvõtmise akti, millest nähtub, milline majandusüksus või selle osa üle võeti.
(3) Kui toetuse saaja suurendab põllumajandusmaa pindala seoses kohustuse ülevõtmisega, loetakse algne kohustus ja ülevõetud kohustus üheks kohustuseks, mille kestus arvestatakse lühemat aega kestnud kohustuse järgi. Kui kohustuse võtab üle isik, kellel varem ei olnud kohustust, loetakse kohustuse kestuseks ülevõetud kohustuse kestus.
(4) Taotleja teavitab PRIA-t lõikes 3 nimetatud muudatustest § 6 lõikes 1 nimetatud ajavahemikus, esitades § 6 lõigetes 1 ja 2 nimetatud dokumendid ning kohustuse üleandmise-vastuvõtmise akti.
(5) Kohustuse üleandjal ja ülevõtjal on õigus kohustust vähendada või suurendada § 5 lõikes 1 nimetatud kohustuse arvelt.
(1) Toetuse saaja võib suurendada § 5 lõikes 1 nimetatud kohustusealuse maa pindala selle maa arvelt, mille kohta ei ole kohustust võetud, komisjoni määruse (EÜ) nr 1974/2006 artikli 45 lõigete 1–3 alusel kuni 30% või kuni 2 hektarit.
(3) Kui toetuse saaja suurendab kohustusealuse maapindala üle lõikes 1 sätestatud määra, algab kogu maa pindala osas uus kohustus, mille kestus on viis aastat.
(4) Kohustuse üleandmise või ülevõtmise korral on kohustuse üleandjal ja ülevõtjal õigus kohustust suurendada § 5 lõikes 1 nimetatud algse kohustuse arvelt.
§ 111. Kohustuse vähendamine
(1) Toetuse saaja võib vähendada kohustusealuse maa pindala § 5 lõikes 1 nimetatud kohustusealuse maa pindalaga võrreldes komisjoni määruse (EÜ) nr 1974/2006 artikli 44 lõike 3 alusel kuni 30%.
(2) Kohustuse üleandmise või ülevõtmise korral on kohustuse üleandjal ja ülevõtjal õigus kohustust vähendada § 5 lõikes 1 nimetatud kohustuse arvelt.
§ 112. Muudatustest teavitamine
(1) Kohustuse suurendamisest teavitab toetuse saaja PRIA-t § 6 lõikes 1 nimetatud ajavahemikul, esitades § 6 lõikes 3 nimetatud dokumendid.
(2) Kohustuse vähendamisest teavitab toetuse saaja PRIA-t, esitades § 6 lõikes 3 nimetatud dokumendid § 6 lõikes 1 sätestatud ajavahemikul, või § 6 lõike 4 kohaselt.
(3) Kohustuse üleandja teavitab kohustuse üleandmisest PRIA-t § 6 lõikes 1 nimetatud ajavahemikul, esitades teabe, millest nähtub, kellele kohustus millise majandusüksuse või selle osa kohta üle anti. Kohustuse ülevõtja esitab PRIA-le samal ajavahemikul ülevõetud kohustuse kohta § 6 lõikes 3 nimetatud dokumendid.
(1) Nõukogu määruse (EÜ) nr 1290/2005 ühise põllumajanduspoliitika rahastamise kohta (ELT L 209, 11.08.2005 lk 1–25) artikli 11 kohaselt makstakse toetus taotleja arvelduskontole § 9 lõikes 1 nimetatud otsuse alusel taotluse esitamise aastale järgneva aasta 30. juuniks.
(1) Eelmistel aastatel makstud toetus nõutakse tagasi selle maa pindala osas, mille osas taotlejal väheneb § 5 lõikes 1 nimetatud kohustusaluse maa pindalaga võrreldes üle 30%, välja arvatud juhul, kui toetuse saaja tõendab, et ta ei saa jätkata võetud kohustuse täitmist vääramatu jõu tõttu.
Määruse lisa on avaldatud elektroonilises Riigi Teatajas. Alus: «Riigi Teataja seaduse» § 4 lõige 2 ja riigisekretäri 21.03.2007. a resolutsioon nr 17-1/07-01973.